Trekker seg fra stupe-tv
Da innspillingen skulle starte på Pirbadet i Trondheim tirsdag denne uken lå nemlig Mira, som er gravid i tredje måned, influensasyk på hotellrommet. - Jeg var kjempesyk, og det var helt umulig for meg å stille i bassenget. Ekstra bittert var det når jeg ble frisk igjen på onsdag. Men det er ikke noe jeg kunne styre, sier hun til VG. Det var tidligere i år at padleekteparet ble presentert som deltagere i det nye TV 2-programmet som har premiere i kveld.Siden desember har de trent sammen med sin egen stupetrener, og Mira synes det er synd at de ikke får vist frem sine nye stupeferdigheter til TV-seerne. Ettersom de skulle være et team måtte også hennes OL-vinnende ektemann trekke seg fra programmet. - Jeg tror vi kunne gjort det bra i konkurransen. Vi hadde nok ikke vunnet. Men vi hadde i alle fall gått videre fra første runde. Nå ble vi på en måte slått ut før alt begynte, sier hun.- Det må bli Tobias og Odd-Magnus. Odd-Magnus er gal av natur, mens Tobias imponerte stort med viljestyrke og modighet.
Ekteparet Mira (25) og Eirik Verås Larsen (36) måtte trekke seg fra «Skal vi stupe» på grunn av sykdom.